Franc Rodé

Franc Rodé (født 23. september 1934 i Rodica nær Ljubljana i Slovenia) er kardinal i Den katolske kirke og tidligere prefekt for Kongregasjonen for institutter for konsekrert liv og selskaper for apostolisk liv.

Liv og virke
 Bakgrunn
Rodé flyktet sammen med sine foreldre fra Rodica til Østerrike i 1945. Dette var etter annen verdenskrig og familien fryktet kommunismen. Etter et år i flyktningeleir i Preggetz i Tirol og etter at den ble oppløst så i to år i Spittal an der Drau i Kärnten, forlot familien Europa og reiste til Buenos Aires i Argentina.

Prest
I Argentina trådte han inn hos vincentinerne og ble presteviet 29. juni 1960. Han studerte ved det pavelige universitet Gregoriana i Roma og tok doktorgrad i ved Institut Catholique de Paris, og i 1965 vendte han tilbake til Slovenia, dengang en del av Jugoslavia, der han var sogneprest først i Celje og deretter i Sentjakob ob Savi. Han underviste også ved det teologiske fakultet i Ljubljana.

I 1981 ble han kalt til Vatikanet for å arbeide for Sekretariatet for de ikke-troende. Året etter ble han undersekretær for rådet, og i 1993 sekretær for Det pavelige råd for kulturen.

Erkebiskop i Slovenia, kuriekardinal
Rodé ble utnevnt til erkebiskop av Ljubljana 5. mars 1997 og bispeviet 6. april samme år. Han var formann for den slovenske bispekonferanse 2003–2004.

Den 11. februar 2004 ble han utnevnt til prefekt for Kongregasjonen for institutter for konsekrert liv og selskaper for apostolisk liv av pave Johannes Paul II. Den 22. februar 2006 ble det annonsert at han skulle kreeres til kardinal av pave Benedikt XVI, noe som så skjedde ved konsistoriet 24. mars samme år.

Den 4. januar 2011 innvilget pave Benedikt XVI hans aldersbetingede avskjedssøknad fra  Kongregasjonen for institutter for konsekrert liv og selskaper for apostolisk liv.Rinuncia e Successione del Prefetto della Congregazione per gli Istituti di Vita Consacrata e le Società di Vita Apostolica, in: Presseamt des Heiligen Stuhls: Tägliches Bulletin vom 4. Januar 2011.

Etter pave Benedikt XVIs egen fratreden ble kardinal Rodé den 4. mars 2013 trukket ut til assistent for camerlengoen; dermed tilhørte han en særkommisjon for uløste presserende saker under sedisvakansen frem til neste pave hadde overtatt.

Pave Frans eleverte ham den 20. juni 2016 fra kardinaldiakon til kardinalprest.Concistoro Ordinario Pubblico per il voto su alcune cause di Canonizzazione, Sala Stampa, 2016-06-20

 Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Lucido Maria Parocchi (1833-1903) *1871
 Pave Pius X (1835-1914) *1884
 Kardinal Gaetano de Lai (1853–1928) *1911
 Kardinal Raffaele Carlo Rossi (1876–1948) *1920
 Kardinal Amleto Giovanni Cicognani (1883–1973) *1933
 Erkebiskop Michele Cecchini (1920–1989) *1969
 Erkebiskop Alojzij Šuštar (1920–2007) *1980
 Kardinal Franc Rodé (1934–) *1997www.catholic-hierarchy.org rode, lest 31. desember 2021

Referanser

 Eksterne lenker 
 Biografi på The Cardinals of the Holy Roman Church

Kategori:Slovenske kardinaler
Kategori:Slovenske katolske biskoper
Kategori:Slovenske katolske biskoper utenfor hjemlandet
Kategori:Slovenske katolske biskoper i den romerske kurie
Kategori:Slovenske medlemmer av katolske ordener
Kategori:Vincentinere
Kategori:Linjen Rebiba
Kategori:Personer fra Ljubljana